Kabupatén Bogor - Wikipédia

# Kabupatén Bogor

### Ti Wikipédia, énsiklopédi bébas

  Pikeun artikel kota nu ngaranna sarua, tempo Kota Bogor.

Kabupatén Bogor
Lambang Kabupatén Bogor
Peta lokasi Kabupatén Bogor
Motto | -
Propinsi | Jawa Barat
Ibukota | Cibinong
Lega Wilayah | 3.440,71 km²
Kordinat | -
Pangeusi |
· Jumlah | 3.945.000 (2003)
· Kapadetan | 1.147 jiwa/km²
Administratif |
· Kacamatan | 35
· Désa/ kalurahan | 410 désa, 17 kalurahan
Dasar hukum | -
Tanggal | -
Bupati | -
Kode area telepon | 0251
DAU | Rp. -

Situs web resmi: http://www.kabupaten-bogor.go.id

Kabupaten Bogor mangrupakeun salahsahiji kabupatén di Provinsi Jawa Barat, Indonésia. Ibukotana nyaéta Cibinong. Kabupaten ieu diwatesan ku Kabupatén Tangerang (Banten), Kota Dépok, Kota Bekasi, jeung Kabupaten Bekasi di beulah kalér; Kabupatén Karawang di beulah wétan, Kabupatén Cianjur jeung Kabupatén Sukabumi di beulah kidul, sarta Kabupaten Lebak (Banten) di beulah kuloneunnana. Kabupaten Bogor kawengku ku 35 kacamatan, nu dibagi deui kana sajumlah désa jeung kalurahan. Pusat pamaréntahannana di Kacamatan Cibinong nu aya di beulah kaléreun Kota Bogor.

Di tengah-tengah Kabupaten Bogor aya Kota Bogor. Dépok, anu ayana persis di beulah kiduleun Jakarta, baheulana mangrupakeun kota kacamatan bagian tina wilayah Kabupaten Bogor, anu salajengna ditingkatkan statusna jadi kota administratif, tur ti kawit kaping 15 April 1999 ditetepkeun minangka kotamadya anu misah ti Kabupaten Bogor.

Bogor mangrupakeun kawasan pertumbuhan Jakarta, loba pangeusi Bogor nu pagawéannana aya di Jakarta. Sirkuit Sentul aya di Kabupaten Bogor.

## [édit] Topografi

Beulah kalér Kabupaten Bogor mangrupakeun dataran handap (lembah Walungan Ciliwung jeung Walungan Cisadané), sedengkeun beulah kidulna mangrupakeun pagunungan, nu puncakna nyaéta: Gunung Halimun (1.764 m), Gunung Salak (2.211 m), sarta Gunung Pangrangro (3.018 m), gunung pangluhurna di Jawa Barat.

## [édit] Transportasi

Bogor diliwatan ku jalan tol Jakarta-Bogor-Ciawi. Jalan nagara Jakarta-Bogor-Cianjur-Bandung ngaliwatan wilayah kabupaten ieu. Jalur Ciawi-Puncak mangrupakeun salahsahiji jalur anu pangrapetna dina usum pakansi, sabab kawasan éta mangrupakeun tempat liburan warga Jakarta jeung sabudeureunnana.

Pikeun angkutan karéta api, aya jalur KRL Jakarta-Bogor, dimana jalur karéta api ieu nerus nepikeun ka Sukabumi, Cianjur, jeung Bandung.

## [édit] Pariwisata

- Taman Safari

## [édit] Tumbu Luar

- (id) Situs Resmi Kabupatén Bogor

Disalin ti "http://su.wikipedia.org../../../k/a/b/Kabupat%C3%A9n_Bogor_ed3d.html"

Kategori: Kabupatén di Indonésia | Kabupatén di Jawa Barat | Kabupatén Bogor

##### Views

- Artikel
- Sawala
- Révisi kiwari

##### Sungsi

##### Basa séjén

- Bahasa Indonesia
- Basa Jawa